CELEX: 32008R0628
Language: bg
Date: 2008-07-02 00:00:00
Title: Регламент (ЕО) № 628/2008 на Комисията от 2 юли 2008 година за изменение на Регламент (ЕО) № 1898/2006 за определяне на подробни правила за прилагане на Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни

3.7.2008   
            
            
               BG
            
            
               Официален вестник на Европейския съюз
            
            
               L 173/3
            
         
      РЕГЛАМЕНТ (ЕО) № 628/2008 НА КОМИСИЯТА
   
   от 2 юли 2008 година
   за изменение на Регламент (ЕО) № 1898/2006 за определяне на подробни правила за прилагане на Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 16, буква ж) от него,
   като има предвид, че:
   
               (1)
            
            
               Регламент (ЕО) № 1898/2006 на Комисията (2) въвежда в приложение V към същия регламент характеристиките на символите на Общността, които могат да се поставят върху етикета или опаковката на продукти, чието име е регистрирано като защитено географско указание или защитено наименование за произход.
            
         
               (2)
            
            
               Горепосочените символи на Общността са допринесли за повишаване на значението на защитените географски указания и на защитените наименования за произход и са дали възможност на потребителите да разпознават определени продукти, чиито характеристики са свързани с произхода им.
            
         
               (3)
            
            
               Понастоящем символите, отнасящи се до защитени наименования за произход и защитени географски указания, имат общи характеристики по отношение на съставящата ги форма, цвят и рисунък. Само текстът, намиращ се вътре в посочените символи, дава възможност те да бъдат различавани един от друг.
            
         
               (4)
            
            
               В светлината на опита, придобит след приемането на символите, и с цел да се насърчи тяхното използване, се оказва целесъобразно да бъдат улеснени потребителите да правят разлика между защитено наименование за произход и защитено географско указание. При това положение е уместно да се отдаде предпочитание на различни цветове за символите, отнасящи се до тези две означения.
            
         
               (5)
            
            
               С цел да не се допусне промяната в цветовете на символите на Общността да ощети икономически съответните производители и оператори, следва да се предвиди преходен период, през който ще могат да се използват символите на Общността, отговарящи на разпоредбите, които са действали преди влизането в сила на настоящия регламент.
            
         
               (6)
            
            
               Предвидените в настоящия регламент мерки са в съответствие със становището на Постоянния комитет за защитени географски указания и наименования за произход,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение V към Регламент (ЕО) № 1898/2006 се изменя в съответствие с приложението към настоящия регламент.
   Член 2
   Настоящият регламент влиза в сила на седмия ден след публикуването му в Официален вестник на Европейския съюз.
   Въпреки това опаковки или етикети, включващи символи на Общността, които са в съответствие с приложение V към Регламент (ЕО) № 1898/2006 в действащия му вариант преди влизане в сила на настоящия регламент, могат да бъдат използвани до 1 май 2010 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 юли 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 93, 31.3.2006 г., стр. 12. Регламент, последно изменен с Регламент (ЕО) № 510/2008 на Комисията (ОВ L 149, 7.6.2008 г., стр. 61).
   
      (2)  ОВ L 369, 23.12.2006 г., стр. 1.
   
      ПРИЛОЖЕНИЕ
      В приложение V към Регламент (ЕО) № 1898/2006 точки 1, 2 и 3 се заменят със следното:
      
         „1.   ЦВЕТНИ ИЛИ ЧЕРНО-БЕЛИ СИМВОЛИ НА ОБЩНОСТТА
         Когато се използва цветното изображение, може да се използват точните цветове (Pantone) или да се работи с четири цвята. По-долу са показани еталонните цветове.
         
                     Символ на Общността за „Защитено наименование за произход“ в pantone
                     
                        
                     
                        
                  
                  
                     Символ на Общността за „Защитено географско указание“ в pantone
                     
                        
                     
                        
                  
               
            
         Символи на Общността в четири цвята
         
                     Символ на Общността за „Защитено наименование за произход“ в четири цвята
                     
                        
                     
                        
                  
                  
                     Символ на Общността за „Защитено географско указание“ в четири цвята
                     
                        
                     
                        
                  
               Символи на Общността в черно и бяло
         
            
         2.   СИМВОЛИ НА ОБЩНОСТТА В НЕГАТИВ
         Когато цветът на фона на опаковката или на етикета е тъмен, символите могат да се използват в негатив, като за фон служи цветът на опаковката или на етикета.
         
            
         3.   КОНТРАСТ С ЦВЕТА НА ФОНА
         Когато символите се използват като цветно изображение върху цветен фон, при което не се виждат добре, около символа може да се постави един разграничителен външен кръг, за да се увеличи контрастът с цвета на фона.
         
                     Символ на Общността за „Защитено наименование за произход“
                     
                        
                  
                  
                     Символ на Общността за „Защитено географско указание“
                     
                        “